OSNOVNA ŠKOLA METERIZE, ŠIBENIK

PUT KROZ METERIZE 48

Sukladno članku 10., st. 1., t. 12. i članku 12. Zakona o pravu na pristup informacijama (NN 25/13 i 85/15) objavljuju se:

ZAKLJUČCI 9. sjednice Školskog odbora Osnovne škole Meterize, Šibenik

održane u ponedjeljak 30. listopada 2017. godine

Nazočni članovi: Antonia Cukrov Kulušić, Luka Slamić, Joško Zafranović i Ivana Rudan dok su Zoran Krečak, Toni Ban i Mate Kosor opravdano odsutni.

Sjednici su nazočili ravnateljica Margit Vrbičić i tajnik škole, Vedran Živković koji vodio zapisnik.

Dnevni red:

1. Rasprava i potvrđivanje zapisnika s 8. sjednice Školskog odbora,

2. Analiza rezultata natječaja za učitelja/ icu engleskog jezika na neodređeno, nepuno radno vrijeme od 4 sata tjedno u Područnoj školi Prvić Šepurine i Područnoj školi Zlarin i davanje prethodne suglasnosti ravnateljici za zasnivanje radnog odnosa s izabranim kandidatom/ kandidatkinjom,

3. Analiza rezultata natječaja za učitelja/ icu talijanskog jezika na neodređeno, nepuno radno vrijeme od 2 sata tjedno u Osnovnoj školi Meterize, Šibenik (matičnoj školi) i davanje prethodne suglasnosti ravnateljici za zasnivanje radnog odnosa s izabranim kandidatom/ kandidatkinjom,

4. Analiza rezultata javnog poziva za stručno osposobljavanje bez zasnivanja radnog odnosa,

5. Razno.

Dnevni red sjednice je usvojen jednoglasno.

Ad 1.) Rasprava i potvrđivanje zapisnika s 8. sjednice Školskog odbora,

Zapisnik je usvojen glasovima svih nazočnih članova Školskog odbora.

Ad 2.) Analiza rezultata natječaja za učitelja/ icu engleskog jezika na neodređeno, nepuno radno vrijeme od 4 sata tjedno u Područnoj školi Prvić Šepurine i Područnoj školi Zlarin i davanje prethodne suglasnosti ravnateljici za zasnivanje radnog odnosa s izabranim kandidatom/ kandidatkinjom

Suglasnost je jednoglasno dana te se donosi

ODLUKA

Kojom profesorica engleskog i talijanskog jezika Nina Belamarić Samodol zasniva radni odnos na neodređeno nepuno radno vrijeme od 4 sata tjedno u Područnoj školi Prvić Šepurine i Područnoj školi Zlarin na radnom mjestu učiteljice engleskog jezika uz uvjet polaganja stručnog ispita iz čl. 109. Zakona o odgoju i obrazovanju u osnovnoj i srednjoj školi.

Ad 3.) Analiza rezultata natječaja za učitelja/ icu talijanskog jezika na neodređeno, nepuno radno vrijeme od 2 sata tjedno u Osnovnoj školi Meterize, Šibenik (matičnoj školi) i davanje prethodne suglasnosti ravnateljici za zasnivanje radnog odnosa s izabranim kandidatom/ kandidatkinjom

Suglasnost je jednoglasno dana te se donosi

ODLUKA

Kojom profesorica njemačkog i talijanskog jezika Sunčica Petrović zasniva radni odnos na neodređeno nepuno radno vrijeme od 2 sata tjedno u Osnovnoj školi Meterize, Šibenik (matičnoj školi) na radnom mjestu učiteljice talijanskog jezika uz uvjet polaganja stručnog ispita iz čl. 109. Zakona o odgoju i obrazovanju u osnovnoj i srednjoj školi.

Ad 4.) Analiza rezultata javnog poziva za stručno osposobljavanje bez zasnivanja radnog odnosa

Na (drugi) javni poziv za učitelja/ icu razredne nastave prijavila se magistra primarnog obrazovanja Martina Čačić (rođena 11. ožujka 1993. godine) iz Šibenika kao jedina kandidatkinja koja ispunjava sve uvjete propisane Zakonom o poticanju zapošljavanja.

Nitko od nazočnih ne nema primjedbi niti pitanja nema stoga predlaže da se prijeđe na slijedeću točku dnevnog reda.

Ad 5.) Razno

Ravnateljica izvješćuje nazočne o aktualnostima.

Nema pitanja niti komentara, predsjednica zaključuje 9. redovnu sjednicu Školskog odbora.

Zapisničar: Predsjednica Školskog odbora:

Vedran Živković Antonia Cukrov Kulušić